SITHAI วิ่ง 17% ลุ้นผลงานโต รับผลดี “โควิด” ดันยอดขาย “กล่องอาหาร” พุ่ง
SITHAI วิ่ง 17% คาดผลงานโตแกร่ง รับอานิสงส์ “โควิด” ดันยอดขาย “กล่องอาหารเวฟ” พุ่ง
11 มิ.ย. 2564

ผู้สื่อข่าวรายงานว่า ราคาหุ้น บริษัท ศรีไทยซุปเปอร์แวร์ จำกัด (มหาชน) หรือ SITHAI ณ เวลา 15.33 น. อยู่ที่ระดับ 1.39 บาท บวก 0.20 บาท หรือ 16.81% สูงสุดที่ระดับ 1.49 บาท ต่ำสุดที่ระดับ 1.20 บาท ด้วยมูลค่าการซื้อขาย 357.91 ล้านบาท

ด้านนายไชยวัฒน์ กุลภัทรวาณิชย์ กรรมการ SITHAI เปิดเผยว่า ภาพรวมผลการดำเนินงานของปี 2564 คาดว่าจะมีทิศทางที่ดีขึ้น จากสถานการณ์ “โควิด” ที่ผ่อนคลายมากขึ้น ควบคู่กับการบริหารจัดการต้นทุนที่มีประสิทธิภาพ ส่วนกิจการในต่างประเทศ อย่างเวียดนาม และอินเดีย โดยเฉพาะธุรกิจพลาสติกในกลุ่มผลิตภัณฑ์เครื่องใช้ในครัวเรือน คาดว่ายอดขายและกำไรสำหรับกิจการในต่างประเทศจะมีทิศทางที่ดีขึ้น จากการปรับตัวโดยขยายฐานของกลุ่มลูกค้า และออกผลิตภัณฑ์ใหม่